Rikunarita-ORG/Wikinium huggingface dataset:
# ဆန် အန်တိုနီယို

**ဆန် အန်တိုနီယို** (အင်္ဂလိပ်: San Antonio) သည် အမေရိကန်၏ (၇) ခုမြောက် လူဦးရေအထူထပ်ဆုံးမြို့ ဖြစ်ပြီး အမေရိကန်တောင်ပိုင်း၏ ဒုတိယအကြီးဆုံးမြို့လည်း ဖြစ်သည်။ ၂၀၂၀ ခုစာရင်းအရ လူဦးရေ ၁,၄၃၄,၆၂၅ ယောက် နေထိုင်ပြီး တက္ကဆပ်တွင် ဒုတိယလူဦးရေအထူထပ်ဆုံးမြို့ ဖြစ်၏။ စပိန်တို့က သာသနာပြုအဖွဲ့အတွက်၎င်း၊ ကိုလိုနီစခန်းအဖြစ်၎င်း ၁၇၁၈ ခုတွင် မြို့တည်သည်။ ကိုယ်ပိုင်ပဋိညာဉ်ခံမြို့ ဖြစ်လာသည်မှာ ၁၇၃၁ ခုက ဖြစ်သည်။ ယခင်က စပိန်အင်ပါယာလက်အောက်တွင် ရှိခဲ့ပြီး နောက် မက္ကဆီကိုသမ္မတနိုင်ငံလက်အောက်ခံ ဖြစ်၏။ နိုင်ငံ၏ ရှေးအကျဆုံး မြူနီစပယ် (မြို့အုပ်ချုပ်ရေးအဖွဲ့) လည်း ရှိသည်။ မြို့တည် နှစ် (၃၀၀) ပြည့်ကို ၂၀၁၈ ခု၊ မေလ ၁ ရက်တွင် ကျင်းပခဲ့သည်။

ဆန် အန်တိုနီယို ဟူသောအမည်မှာ ၁၆၉၁ ခု စပိန် နယ်မြေစူးစမ်းရေးအဖွဲ့တွင် ပါဝင်ခဲ့သော ပါဒူအာမှ ဘုန်းတော်ကြီး စိန့် အန်တိုနီ (Saint Antony of Padua) ကို ဂုဏ်ပြုခေါ်ဝေါ်ခြင်း ဖြစ်သည်။ ၁၈ ရာစုတွင် စပိန်တို့စေလွှတ်သော ပြည်ပသာသနာပြုအဖွဲ့ ၅ ဖွဲ့တွင် ဤမြို့လည်း ပါ၏။ သာသနာပြုအဖွဲ့နေခဲ့သော အယ်လာမို (The Alamo) ခေါ် ခံတပ်ငယ်နှင့် သမိုင်းဝင်အမျိုးသားဥယျာဉ်တို့ကို ယူနက်စကို၏ ကမ္ဘာ့အမွေအနှစ်စာရင်းတွင် ၂၀၁၅ ခုက သွင်း၏။

## ကိုးကား
# ဆေးဝါး

**ဆေးဝါး** (အင်္ဂလိပ်: medication) သည် ရောဂါများအား ရှာဖွေရန်၊ ကုသရန်၊ ပျောက်ကင်းရန် သို့မဟုတ် ကာကွယ်ရန်အတွက် အသုံးပြုသည့် ဆေးဖြစ်သည်။ ဆေးဝါးကုထုံး (pharmacotherapy) သည် ဆေးပညာနယ်ပယ်တွင် အရေးပါသည့် အပိုင်းတစ်ခုဖြစ်သည်။

## မှတ်စု

## ကိုးကား

## ပြင်ပလင့်ခ်များ

* WHO မှ သတ်မှတ်ထားသည့် အဓိကလိုအပ်သောဆေးများစာရင်း
* Medicines in Development | PhRMA 25 August 2016 ၌ မော်ကွန်းပြန်ကြည့်စက်တွင် မော်ကွန်းတင်ပြီး .
* Informations and Leaflets of approved pharmaceutical drugs | Diagnosia 13 November 2016 ၌ မော်ကွန်းပြန်ကြည့်စက်တွင် မော်ကွန်းတင်ပြီး .
* SuperCYP: Database for Drug-Cytochrome- and Drug-Drug-interactions 3 November 2011 ၌ မော်ကွန်းပြန်ကြည့်စက်တွင် မော်ကွန်းတင်ပြီး .
# အာကာသယာဉ်

ဖီးနစ် အာကာသယာဉ် အင်္ဂါဂြိုဟ်ပေါ်တွင် ဆင်းသက်ပုံကို အနုပညာသမားမှ စိတ်ကူးယဉ် ပုံဖော်ထားခြင်း
**အာကာသယာဉ်** ဆိုသည်မှာ အာကာသအတွင်း ပျံသန်းသွားလာရန် ရည်ရွယ်၍ ဆောက်လုပ်ထားသော စက်သို့မဟုတ် ယာဉ်တစ်မျိုးကို ခေါ်ခြင်းဖြစ်သည်။ အာကာသယာဉ်များကို ဆက်သွယ်ရေး၊ ကမ္ဘာမြေပြင် လေ့လာခြင်း၊ မိုးလေဝသ ခန့်မှန်းခြင်း၊ လမ်းကြောင်းရှာခြင်း၊ ဂြိုဟ်များအား စူးစမ်းလေ့လာခြင်းနှင့် အာကာသ ခရီးသွားလုပ်ငန်း စသည့် ရည်ရွယ်ချက် အမျိုးမျိုး အတွက် အသုံးပြု ကြသည်။ အာကာသယာဉ်နှင့် အာကာသ ခရီးသွားခြင်းတို့ကို သိပ္ပံဝတ္ထုများတွင် အမြဲလိုလို တွေ့ရတတ်သည်။

ဆပ်အော်ဘစ်တယ် အာကာသ ခရီးစဉ်တွင် အာကာသယာဉ်သည် အာကာသတွင်းသို့ ဝင်ရောက်ပြီး ကမ္ဘာကို တပတ်ပြည့်အောင် မပတ်ဘဲ မြေမျက်နှာပြင် ပေါ်သို့ ပြန်လည် ဆင်းသက်သည်။ အော်ဘစ်တယ် အာကာသ ခရီးစဉ်တွင်မူ အာကာသယာဉ်သည် ကမ္ဘာနှင့် အနီးဆုံး ပတ်လမ်း သို့မဟုတ် အခြား အာကာသအတွင်းရှိ အရာဝတ္ထုများ၏ ပတ်လည်တွင် လှည့်ပတ် သွားလာလေ့ ရှိသည်။ လူသားများ လိုက်ပါစီးနှင်းသော ခရီးစဉ်အတွက် ဆောက်လုပ်ထားသော အာကာသာယာဉ်များတွင် လူသားများအား အာကာသယာဉ်မှူး သို့မဟုတ် ခရီးသည် အနေနှင့် သယ်ဆောင် သွားလေ့ ရှိကြပြီး စက်ရုပ်များဖြင့် ထိန်းချုပ်သော အာကာသယာဉ်များ တွင် အလိုအလျောက် စနစ် သို့မဟုတ် အဝေးထိန်း စနစ်ဖြင့် ထိန်းချုပ် မောင်းနှင် ကြသည်။ သိပ္ပံပညာ သုတေသန အတွက် အသုံးပြုသော စက်ရုပ်သုံး အာကာသယာဉ်များကို အာကာသ စူးစမ်းလေ့လာရေးယာဉ်များ ဟု ခေါ်ကြသည်။ ဂြိုဟ်များ၏ ပတ်လမ်းအတွင်း လှည့်ပတ်သွားနေသော စက်ရုပ်သုံး အာကာသယာဉ်များကိုမူ ဂြိုဟ်တုများ ဟု ခေါ်ကြသည်။ ပိုင်အိုးနီးယား ၁၀ နှင့် ၁၁၊ ဗွိုင်ရေဂျာ ၁၊ ၂ နှင့် နယူးဟော်ရီဇုန် အပါအဝင် အနည်းငယ်မျှသော ကြယ်များကို စူးစမ်းလေ့လာရေးရန် လွှတ်တင်ထားသော ယာဉ် အချို့သာ နေအဖွဲ့အစည်းမှ အပြင်သို့ ထွက်မည့် လမ်းကြောင်း အတွင်းတွင် ရှိနေကြသည်။

## စနစ်ခွဲများ

အာကာသယာဉ်စနစ်တွင် ၎င်းတို့၏ ခရီးစဉ် ရည်ရွယ်ချက် အပေါ်မူတည်၍ စနစ်ခွဲပေါင်း မြောက်မြားစွာ ပါရှိကြသည်။ အာကာသယာဉ် စနစ်ခွဲများတွင် အာကာသအတွင်း သွားလာမည့် ယာဉ်နှင့် အတူ အရပ်မျက်နှာ ဆုံးဖြတ်ခြင်းနှင့် ထိန်းချုပ်ခြင်း စနစ် (ADAC,ADC သို့ ACS ဟု အမျိုးမျိုး ခေါ်ကြသည်)၊ လမ်းကြောင်းပြစနစ်၊ လမ်းကြောင်းရှာနှင့် ထိန်းချုပ် စနစ် ( GNC သို့ GN&C)၊ ဆက်သွယ်ရေးစနစ် (Comms) ၊ အမိန့်ပေးခြင်းနှင့် အချက်အလက် ကိုင်တွယ်ချင်း (CDH သို့ C&DH)၊ စွမ်းအားပေးစနစ် (EPS)၊ အပူချိန် ထိန်းချုပ်စနစ် (TCS) ၊ တွန်းကန် မောင်းနှင်စနစ် နှင့် ကိုယ်ထည်တို့ ပါဝင်ကြသည်။ ယာဉ်နှင့်အတူ ပစ္စည်းကိရိယာများကို ပုံမှန်အားဖြင့် တွဲချိတ်ထားလေ့ ရှိသည်။

အသက်ရှင်သန်ရေး အထောက်အကူစနစ်လူသားတို့ စီးနင်းလိုက်ပါမည့် အာကာသယာဉ်များတွင် အာကာသယာဉ်မှူးတို့ အတွက် အသက်ရှင်သန်ရေး အထောက်အကူ စနစ်သည် မဖြစ်မနေ လိုအပ်သည်။

အရပ်မျက်နှာ ထိန်းချုပ်ခြင်းအာကာသယဉ်များ အနေနှင့် အာကာသအတွင်း သွားလိုသော အရပ်မျက်နှာကို သိရှိပြီး သွားလာနိုင်ရန်နှင့် ပြင်ပမှ သက်ရောက်လာသော အားနှင့် အားစုံတွဲတို့ကို တုံ့ပြန်နိုင်ရန် အတွက် အရပ်မျက်နှာ ထိန်းချုပ်ခြင်း စနစ် လိုအပ်သည်။ အရပ်မျက်နှာ ချုပ်ထိန်းခြင်း စနစ်ခွဲတွင် အာရုံခံကိရိယာများနှင့် ထိန်းချုပ်လှုပ်ရှားသည့် ကိရိယာများ အပြင် ထိုအရာများကို လိုအပ်သလို ထိန်းချုပ်နိုင်မည့် အယ်ဂေါ်ရစ်သမ် ခေါ် အစီအစဉ်များလည်း ပါဝင်သည်။ အရပ်မျက်နှာ ထိန်းချုပ်ခြင်း စနစ်ခွဲသည် နေကို ဦးတည်ခြင်းဖြင့် နေရောင်ခြည် စွမ်းအားကို အာကာသယာဉ်တွင် ပြန်လည် ဖြည့်တင်းပေးခြင်း၊ ကမ္ဘာသို့ ဦးတည်ခြင်းဖြင့် မြေပြင်စခန်းနှင့် ဆက်သွယ်မှု ရရှိစေခြင်းစသည့် သိပ္ပံဆိုင်ရာ ရည်ရွယ်ချက်များကို ပြီးမြောက်အောင်မြင်စေသည်။

## ကိုးကား
# လူမှုကွန်ရက် (ရုပ်ရှင်)

| လူမှုကွန်ရက် The Social Network  |
| --- |
| ရုပ်ရှင်ပိုစတာ |
| အခြေခံအချက်အလက် |
| ဒါရိုက်တာ | David Fincher |
| ထုတ်လုပ်သူ | David Fincher Scott Rudin Dana Brunetti Michael De Luca Ceán Chaffin Kevin Spacey |
| စာရေးသူ | Aaron Sorkin[\*] |
| ဇာတ်ညွှန်း | Aaron Sorkin |
| အခြေခံထားသည်မှာ | *The Accidental Billionaires* Ben Mezrich |
| သရုပ်ဆောင် | Jesse Eisenberg Andrew Garfield Justin Timberlake Brenda Song Armie Hammer Max Minghella Rashida Jones Rooney Mara |
| ဂီတမှူး | Trent Reznor Atticus Ross |
| ဓာတ်ပုံ | Jeff Cronenweth |
| တည်းဖြတ် | Kirk Baxter Angus Wall |
| ထုတ်လုပ်ရေး ကုမ္ပဏီ | Relativity Media Trigger Street Productions |
| ကြာမြင့်ချိန် | ၁၂၀ မိနစ် |
| နိုင်ငံ | အမေရိကန် ပြည်ထောင်စု |
| ဘာသာစကား | အင်္ဂလိပ် |
| အမျိုးအစားခွဲခြင်းနှင့် ဖြန့်ဖြူးခြင်း |
| ဖြန့်ချိသည့်နေ့ | ၂၀၁၀ အောက်တိုဘာ ၁ |
| ထုတ်ဝေသူ | ကိုလံဘီယာ ရုပ်ရှင်ကုမ္ပဏီ |
| ကုန်ကျငွေ | $40 million |
| ရောင်းရငွေ | $213,891,471 |

**လူမှုကွန်ရက်** (The Social Network) အမည်ရှိ ရုပ်ရှင်ဇာတ်ကားသည် လူမှုကွန်ရက် ဝက်ဘ်ဆိုက် ဖေ့စ်ဘွတ်ခ်အား တည်ထောင်ခဲ့ပုံနှင့် တရားရေး အရှုပ်အရှင်းအကြောင်း ရိုက်ကူးထားသည့် ဒရာမာ (drama) အမျိုးအစား ရုပ်ရှင်ဇာတ်ကား တစ်ကားဖြစ်ပြီး ၂၀၁၀ ခုနှစ်တွင် ရုံတင်ပြသခဲ့သည်။ ယင်းဇာတ်ကား၏ ဒါရိုက်တာမှာ ဒေးဗစ် ဖင်းချာ (David Fincher) ဖြစ်ပြီး ဂျက်စီ အိုင်စင်ဘဂ် (Jesse Eisenberg)၊ အင်ဒရူး ဂါဖီးလ်ဒ် (Andrew Garfield)၊ ဂျပ်စတင် တင်ဘာလိတ်ခ် (Justin Timberlake)၊ ဘရန်ဒါ စုန့် (Brenda Song)၊ အာမီ ဟမ်မာ (Armie Hammer)၊ မက်ခ်စ် မင်ဂယ်လာ (Max Minghella)၊ ရာရှီဒါ ဂျုံးစ် (Rashida Jones)၊ ဂျိုးဇက် မာဇယ်လို (Joseph Mazzello) နှင့် ရူနီ မာရာ (Rooney Mara) တို့ ပါဝင် သရုပ်ဆောင်ထားသည်။

အာရွန် ဆော်ကင်း (Aaron Sorkin) သည် ၎င်း၏ဇာတ်ညွှန်းအား ဘင် မက်ဇ်ရစ်ချ် (Ben Mezrich) ၏ ‘မထင်မှတ်စရာ ဘီလျံနာသူဌေးများ’ (The Accidental Billionaires) အမည်ရှိ ဝတ္ထုကို အခြေခံကာ ရေးသားထားသည်။ ဖေ့စ်ဘွတ်ခ်အား တည်ထောင်သူ မာ့ခ် ဇက်ကာဘာ့ဂ် (Mark Zuckerberg) သာမက အခြား လုပ်ဖော်ကိုင်ဖက်များသည် ရုပ်ရှင်ရိုက်ကူးရန် အစီအစဉ်တွင် ပါဝင်ခဲ့ခြင်းမရှိပေ။ သို့သော်လည်း အက်ဒွာဒို ဆေ့ဗရင်း (Eduardo Saverin) ကမူ မက်ဇ်ရစ်ချ်၏ ဝတ္ထုအတွက် အတိုင်ပင်ခံ လုပ်ခဲ့သည်။ ယင်းဇာတ်ကားကို ကိုလံဘီယာ ရုပ်ရှင်ကုမ္ပဏီက ၂၀၁၀ ခုနှစ် အောက်တိုဘာလ ၁ ရက်နေ့၌ အမေရိကန် ပြည်ထောင်စုတွင် စတင်ဖြန့်ချိခဲ့သည်။

ယင်းဇာတ်ကားသည် ၂၀၁၁ ခုနှစ် ဇန်နဝါရီလ ၁၆ ရက်နေ့တွင် ကျင်းပသည့် ၆၈ ကြိမ်မြောက် ရွှေကမ္ဘာလုံးဆုပေးပွဲ အခမ်းအနားတွင် ဒရာမာအမျိုးအစား အကောင်းဆုံး ဇာတ်ကားဆု (Best Motion Picture – Drama) အပါအဝင် အကောင်းဆုံး ဒါရိုက်တာဆု၊ အကောင်းဆုံး ဇာတ်ညွှန်းဆုနှင့် အကောင်းဆုံး ဇာတ်ဝင်တေးသွားဆု (Best Original Score) ကို ရရှိခဲ့ရာ ဆုအများဆုံး ရရှိသည့် ဇာတ်ကားဖြစ်သည်။

## ကိုးကား
# အင်္ဂလိပ်လူမျိုး

အင်္ဂလိပ်လူမျိုး| အင်္ဂလိပ်အလံတော် |
| လူဦးရေ စုစုပေါင်း |
| သန်း ၂၀၀ (ခန့်မန်း) |
| အများစု နေထိုင်သည့် နေရာ |
|  ယူနိုက်တက်ကင်းဒမ်း ၃၇.၆ သန်း  အင်္ဂလန်နှင့်  ဝေလနိုင်ငံ (၂၀၁၂) |
|  အမေရိကန် | ၄၆ သန်း |
|  ဩစတြေးလျ | ၈.၃ သန်း |
|  ကနေဒါ | ၆.၃ သန်း |
|  တောင်အာဖရိက | ၁.၆ သန်း |
|  နယူးဇီလန် | ၂၁၀၉၁၅ |
| ဘာသာစကား |
| အင်္ဂလိပ် |
| ကိုးကွယ်မှု |
| ခရစ်ယာန်ဘာသာ, ဘာသာမဲ့, ဂျူးဘာသာ, အစ္စလာမ်ဘာသာ, |

**အင်္ဂလိပ်လူမျိုး**များသည် အင်္ဂလန်နိုင်ငံတွင် နေထိုင်သော လူမျိုးများဖြစ်ကြပြီး အင်္ဂလိပ်စကားကို ပြောကြသည်။ အင်္ဂလိပ်လူမျိုး သည် လူဖြူလူမျိူး ဖြစ်သည်။ အင်္ဂလိပ်လူမျိုး ဆိုသော အမှတ်လက္ခဏာသည် အလယ်ခေတ်အစောပိုင်းမှ အစပြုခဲ့ပြီး ရှေးကျသော အင်္ဂလိပ်စကားတွင် "နတ်တို့မိသားစု" (Angelcynn) ဟု ခေါ်ခဲ့ကြသည်။ အင်္ဂလိပ်လူမျိုး ဆိုသော အမည်မှာ "နတ်" (Angles) ဆိုသော စကားမှ ဆင်းသက်လာခြင်းဖြစ်ပြီး အေဒီ ၅ ရာစုခန့်တွင် ဂရိတ်ဗြိတိန်သို့ ရွှေ့ပြောင်းလာခဲ့သော ဂျာမန်နစ် လူမျိုးစု တစ်ခု ဖြစ်သည်။ အင်္ဂလန်သည် ယူနိုက်တက်ကင်းဒမ်းနိုင်ငံ အတွင်းမှ တိုင်းပြည်တစ်ခု ဖြစ်ပြီး ထိုနိုင်ငံတွင် နေထိုင်သူ အများစုမှာ ဗြိတိသျှနိုင်ငံသားများ ဖြစ်ကြသည်။

## နေထိုင်ရာဒေသ

အင်္ဂလိပ်လူမျိုးသည် ဗြိတိသျှနိုင်ငံ၊ အမေရိကနိုင်ငံ၊ ဩစတြေးလျနိုင်ငံ၊ ကနေဒါနိုင်ငံ၊ တောင်အာဖရိကနိုင်ငံ၊ နယူးဇီလန်နိုင်ငံတွင် အများဆုံး နေထိုင်ကြပြီး။ အခြာသောနိုင်ငံများတွင် လည်နေထိုင်ကြသည်။ နိုင်ငံများ၌ နေထိုင်မှု‌အများဆုံးကို အောက်ပါအတိုင် ဖော်ပြထားသည်။

* (၁) အမေရိကနိုင်ငံ
* (၂) ဗြိတိသျှနိုင်ငံ
* (၃) ဩစတြေးလျနိုင်ငံ၊
* (၄) ကနေဒါနိုင်ငံ
* (၅) တောင်အာဖရိကနိုင်ငံ
* (၆) နယူးဇီလန်နိုင်ငံ

## သမိုင်း

အင်္ဂလိပ်လူမျိုးသည် အေဒီ ၅ ရာစုခန့်တွင် ဂရိတ်ဗြိတိန်သို့ ရွှေ့ပြောင်းလာခဲ့သော ဂျာမန်နစ် လူမျိုးစု တစ်စု ဖြစ်သည်။ နောက်ပိုင်းတွင် roman အင်ပါယာမှ အင်္ဂလိန်နိုင်ငံသို့ သိမ်းပိုက် ခဲ့သည်။

အင်္ဂလိပ်လူမျိုးသည် နိုင်ငံငယ်များ တည်ထောင် ခဲ့ကြသည်။ ၉၂၇ အေဒီတွင် အင်္ဂလိန်နိုင်ငံဟု စုစည်းခဲ့သည်။ ၁၇၀၇ ခုနှစ်တွင် စကော့တလန်နိုင်ငံ၊ အိုင်ယာလန်နိုင်ငံကို ပေါင်း၍ ဂရိတ်ဗြိတိန်နိုင်ငံဟု အမည်ပြောင်လည်းပေးခဲ့သည်။

## ယဉ်ကျေးမှု

အင်္ဂလိပ်လူမျိုးသည် ဗြိတိသျှအင်ပါယာနှင့် အင်္ဂလိပ်ဘာသာစကား ကြောင်းနာမည်ကြီးသည် လူမျိုးဖြစ်သည်။

### အမျိုးသားသင်္ကေတ

အင်္ဂလိပ်လူမျိုး/နိုင်ငံ၏အလံ|  |
|  |

အင်္ဂလိပ်လူမျိုး/နိုင်ငံ၏အလံသည် Saint George's Cross၏ ပုံကိုအတုယူထားသည်။ ရှေ့အခါကပင် အသုံးပြုခဲသည်။

| အင်္ဂလန်လူမျိုး/နိုင်ငံ၏ တံဆိပ် |
| --- |
|  |
| အသေးစိတ် အချက်အလက်များ |

အင်္ဂလန်လူမျိုး/နိုင်ငံ၏ တံဆိပ်သည် လည်း‌ရှေ‌အခါကပင် အသုံးပြုခဲသည်။ အနီရောင် မျက်နှာပြင်တွင် ခြင်္သေ့ ၃ ကောင်ကို ထည့်ထားသည်။

### ဘာသာရေး

ဗြိတိန်နိုင်ငံ၌ အင်္ဂလိပ်လူမျိုးအများစုမှာ အင်္ဂလိပ် အသင်းတော်ဆို့သည် ခရစ်ယာန်ဂိုဏ်းအာ ကိုးကွယ်မှုများသည်။ ဒုတိယမှ ဘာသာမဲ့ ဖြစ်ပြီး။ အခြားဘာသာများကိုလည်း ကိုးကွယ်ကြသည်။

## ကိုးကား
# ဘန်ဂလိုမြို့

ဘန်ဂလိုမြို့ မြင်ကွင်း
ဘန်ဂလိုမြို့သည် အိန္ဒိယနိုင်ငံ ကာနတကပြည်နယ်၏ မြို့တော် ဖြစ်သည်။ ဘန်ဂလူရူးမြို့ ဟုလည်း ခေါ်ကြသည်။ ဒက်ကန် ကုန်းပြင်မြင့်တွင် တည်ရှိပြီး ကာနတကပြည်နယ်၏ အရှေ့တောင်ပိုင်းတွင် ရှိသည်။ ဘန်ဂလိုမြို့သည် အိန္ဒိယနိုင်ငံ၏ တတိယမြောက် လူဦးရေ အများဆုံးမြို့ နှင့် ပဉ္စမမြောက် လူဦးရေ အများဆုံး မြို့ပြဒေသ ဖြစ်သည်။ ဘန်ဂလိုမြို့သည် အိန္ဒိယနိုင်ငံ အိုင်တီ ကဏ္ဍနှင့် ပတ်သက်၍ နာမည်ကြီးသော အချက်အချာ ဒေသတစ်ခု ဖြစ်သည်။ ကမ္ဘာပေါ်ရှိ စွန့်ဦးစီးပွားရေး လုပ်ငန်းရှင်တို့အတွက် အသင့်လျော်ဆုံးသော နေရာ ၁၀ ခုတွင် တစ်ခု အပါအဝင် ဖြစ်သည်။
# လီယိုနာဒို ဒီကာပရီအို

| လီယိုနာဒို ဒီကာပရီအို |
| --- |
| ၂၀၀၄ခုနှစ်၌ လီယိုနာဒို ဒီကာပရီအို |
| မွေးဖွား | လီယိုနာဒို ဝီလ်ဟဲလ်မ် ဒီကာပရီအို  (1974-11-11) နိုဝင်ဘာ ၁၁၊ ၁၉၇၄ လော့စ် အိန်ဂျလိစ်၊ ကယ်လီဖိုးနီယားပြည်နယ်၊ U.S |
| အလုပ်အကိုင် | * သရုပ်ဆောင်
* ရုပ်ရှင် ထုတ်လုပ်သူ
 |
| တက်ကြွလှုပ်ရှားနှစ်များ | ၁၉၈၉-လက်ရှိ |
| ဖန်တီးမှုများ | Full list |
| လက်တွဲဖော်(များ) | * Gisele Bündchen (2000–2005)
* Bar Refaeli (2005–2011)
* Camila Morrone (2017–2022)
 |
| မိဘ(များ) | * ဂျော့ဂ်ျ ဒီကာပရီအို (ဖခင်)
 |
| ရရှိသည့်ဆုများ | ကြည့်ရန် |
| ဝက်ဘ်ဆိုဒ် | * တရားဝင် ဝက်ဘ်ဆိုက်တ်
* Leonardo DiCaprio Foundation
 |

**လီယိုနာဒို ဝီလ်ဟဲလ်မ် ဒီကာပရီအို**(အင်္ဂလိပ်: Leonardo Wilhelm DiCaprio; ၁၉၇၄ နိုဝင်ဘာ ၁၁ ~ )သည် အမေရိကန်ပြည်ထောင်စု၏ သရုပ်ဆောင်၊ ရုပ်ရှင် ထုတ်လုပ်သူ၊ ဇာတ်ညွှန်းရေးဆရာဖြစ်သည်။
# အမြန်ပြင် အစားအစာ

ယူအေအီးရှိ အမြန်ပြင် အစားအစာ စားသောက်ဆိုင်များဖြစ်သော McDonald's, Kentucky Fried Chicken, နှင့် Pizza Hut ဆိုင်များ
**အမြန်ပြင် အစားအစာ** (အင်္ဂလိပ်: fast food) ဆိုသည်မှာ လျင်မြန်စွာ ပြင်ဆင်သုံးဆောင်နိုင်ပြီး ပမာဏအများအပြား ထုတ်လုပ်ထားသော အစားအစာ ဖြစ်သည်။ အခြားအစားအစာများနှိုင်းယှဉ်လျှင် ယင်းအစားအစာတွင် အာဟာရတန်ဖိုး နည်းပါးစွာ ပါဝင်လေ့ရှိသည်။ အချိန်အနည်းငယ်အတွင်း ပြင်ဆင်နိုင်သော မည်သည့်အစားအစာကိုမဆို အမြန်ပြင် အစားအစာဟု သတ်မှတ်ကြသော်လည်း စားသောက်ဆိုင်တစ်ခု သို့မဟုတ် စတိုးဆိုင်တစ်ခုခုမှ ကြိုတင်အပူပေးထားသော သို့မဟုတ် ကြိုတင်ချက်ပြုတ်ထားသော ပါဝင်ပစ္စည်းများဖြင့် ရောင်းချပြီး ဝယ်ယူသူမှ ထုတ်ပိုးရယူနိုင်သော အစားအစာများကိုသာ ဤအသုံးအနှုန်းဖြင့် ရည်ညွှန်းလေ့ရှိသည်။

အမြန်ပြင် အစားအစာများကို ၁၈၆၀ ဆယ်စုနှစ်များက ဗြိတိန်တွင် ငါးနှင့် အာလူးကြော်ဆိုင်များအနေဖြင့် စတင်ခဲ့သည်။ Drive-through စားသောက်ဆိုင်များသည် အမေရိကန်ပြည်ထောင်စုတွင် ၁၉၅၀ ဆယ်စုနှစ်များတွင် စတင်ကျော်ကြားလာခဲ့သည်။ "fast food" ဝေါဟာရကို ၁၉၅၁ ခုနှစ်တွင် Merriam–Webster အဘိဓာန်မှ အသိအမှတ်ပြု ဖော်ပြခဲ့သည်။

အမျိုးသား ကျန်းမာရေးသိပ္ပံ (National Institutes of Health) ၏ အဆိုအရ အမြန်ပြင် အစားအစာများသည် အိမ်ချက်ဟင်းလျာများနှင့်စာလျှင် အမြန်ရွေးချယ်စရာနည်းလမ်း ဖြစ်သည်။ ယင်းတို့တွင် ပြည့်ဝ အဆီ၊ သကြား၊ ဆားနှင့် ကယ်လိုရီများ မြင့်မားစွာ ပါဝင်သည်။ အမြန်ပြင် အစားအစာများကို များပြားစွာ စားသုံးခြင်းသည် အူမကြီးကင်ဆာ၊ အဝလွန်ခြင်းနှင့် ကိုလက်စထရောတက်ခြင်းတို့နှင့် ဆက်စပ်နေသည်။

## ကိုးကား

## ပြင်ပလင့်ခ်များ

* ဝစ်ရှင်နရီရှိ fast food အကြောင်း အဓိပ္ပာယ်ဖွင့်ဆိုချက်
# ကွန်နက်တီကတ်ပြည်နယ်

| ကွန်နက်တီကတ်ပြည်နယ် |
| --- |
|

|  |  |
| --- | --- |
|  **အလံတော်** |  **စည်းတံဆိပ်** |

 |
|  အမေရိကန်ပြည်ထောင်စု၏ မြေပုံ၊ ကွန်နက်တီကတ် အားအရောင်ခြယ်ပြထား |
| နိုင်ငံ | အမေရိကန်ပြည်ထောင်စု |
| Before statehood | ကွန်နက်တီကတ်ကိုလိုနီ |
| ပြည်ထောင်စုသို့ ဝင်ရောက်ခြင်း | January 9, 1788 (5th) |
| အကြီးဆုံးမြို့ | ဘရစ်ချ်ပို့တ် |
| အကြီးဆုံး မက်ထရိုနှင့် မြို့ပြ ဧရိယာများ | ဂရိတ်တား ဟတ်ဒ်ဖို့ဒ် |
| အစိုးရ |
|  • ပြည်နယ်အုပ်ချုပ်ရေးမှူး | ဒန်မာလွိုင်း |
|  • လက်ထောက် ပြည်နယ်အုပ်ချုပ်ရေးမှူး | နန်စီဝိုင်းမင်းန် |
| လူဦးရေ  |
|  • စုစုပေါင်း | ၃,၅၁၈,၂၈၈ (၂၀၀၉ est.) ၃,၄၀၅,၅၆၅ (၂၀၀၀) |
|  • သိပ်သည်းမှု | ၇၀၂.၉/sq mi (၂၇၁.၄၀/km၂) |
|  • ပျမ်းမျှ အိမ်ထောင်စု ဝင်ငွေ | $၆၈,၅၉၅ |
|  • ဝင်ငွေအဆင့် | တတိယ |
| ဘာသာစကား |
|  • ရုံးသုံးဘာသာစကား | None |
|  |
| လတ္တီကျူ | 40°58′ N to 42°03′ N |
| လောင်ဂျီကျူ | 71°47′ W to 73°44′ W |

ကွန်နက်တီကတ်ပြည်နယ်သည် အမေရိကန်ပြည်ထောင်စု၏ မူလပြည်နယ်ကြီး ၁၃ ခုတွင် အပါအဝင်ဖြစ်၍ အတ္တလန္တိတ်ကမ်းခြေဘက်တွင် တည်ရှိသည်။ ထိုပြည်နယ်၏ မြောက်ဘက်တွင် မက်ဆာချူးဆက်ပြည်နယ်၊ အရှေ့ဘက်တွင် တရုတ်ကျွန်း၊ တောင်ဘက်တွင် နယူးယောက်ပြည်နယ်တို့က နယ်နိမိတ် သတ်မှတ် ထားလေသည်။ ကွန်နက်တီကတ်နယ်၏ အကျယ်အဝန်းမှာ စတုရန်းမိုင်ပေါင်း ၅ဝ⁠ဝ၉ သာရှိ၍ ၁၉၅ဝ ခုနှစ် သန်းခေါင်စာရင်းအရ လူဦးရေမှာ ၂ဝ⁠ဝ၇၂၈ဝ ယောက်ဖြစ်ရာ အကျယ်အဝန်းနှင့် မမျှအောင် လူဦးရေ ထူထပ်လေသည်။
ထိုနယ်တွင် မြို့ပေါင်းများစွာရှိ၍ မြို့တော်မှာ ကွန်နက်တီကတ်မြစ်ပေါ်တွင် တည်ရှိသော ဟာ့တ်ဖို့မြို့ ဖြစ်၏။ ၁၉၅ဝခုနှစ် သန်းခေါင်စာရင်းအရ လူဦးရေ ၁၇⁠၇၃၉၇ ယောက် ရှိ
သည်။ အခြားမြို့များမှာ ၁၉၅ဝ ခု လူဦးရေ ၁၆၄⁠၄၄၃ ယောက်ရှိသော နယူးဟေးဗင်းမြို့နှင့် ၁၉၅ဝ ခု လူဦးရေ ၁၅၈၇ဝ၉ ယောက် ရှိသည့် ဗရစ်ဂျပို့မြို့တို့ ဖြစ်လေသည်။
ကမ္ဘာ၌ ထင်ရှားကျော်ကြားလှသော ယေးလ်တက္ကသိုလ်မှာ နယူးဟေးဗင်း မြို့တွင် ရှိလေသည်။ ကွန်နက်တီကတ်ပြည်နယ်သည် မြေဩဇာ ထက်သန်ကောင်းမွန်ခြင်း မရှိသဖြင့် လယ်ယာစိုက်ပျိုးရေး ကောင်းစွာမဖြစ်ထွန်းချေ။ သို့ရာတွင် နွားနို့ထွက်ပစ္စည်းလုပ်ငန်းနှင့် သစ်သီးခြံများမှာ နယ်၏စီးပွားရေးကို များစွာ အထောက်အပံ့ပေးလေသည်။ စက်မှုလက်မှုလုပ်ငန်းများ ထွန်းကားသည့်ပြည်နယ်ဖြစ်သည့် အားလျော်စွာ ထွက်ကုန်များမှာ စက်မှုလက်မှု လုပ်ငန်းဆိုင်ရာ ပစ္စည်းသာလျှင် ဖြစ်သည်။ ထိုပြည်နယ်၏ အများဆုံး ထွက်ကုန်များမှာ ခဲယမ်းမီးကျောက်များ၊ လေယာဉ်ပျံ စသည့် စစ်သုံးပစ္စည်းများ၊ နာရီများနှင့် ဆေးလိပ် ဆေးတံ စသောကုန်စည်များ ဖြစ်ကြလေသည်။

## ကိုးကား

*
*
*
# ၁၅ နိုဝင်ဘာ

|  |
| --- |
|  |

နိုဝင်ဘာလ၊ (၁၅)ရက်နေ့ သည် ဂရီဂေါရီးယန်းပြက္ခဒိန်အရ တစ်နှစ်တာ၏ (၃၁၉)ရက်မြောက် (ရက်ထပ်နှစ်ဖြစ်လျှင် (၃၂၀)ရက်မြောက်)) နေ့ရက် ဖြစ်သည်။ ယင်းတစ်နှစ်တာ ကုန်ဆုံးရန် ရက်ပေါင်း (၄၆) ရက် ကျန်သေးသည်။

## ဖြစ်ရပ်များ

* ၁၉၄၄ – မြန်မာနိုင်ငံ၌ ပထမဆုံး စာဆိုတော်နေ့ အခမ်းအနားကို (၁၃၀၆ ခုနှစ်၊ နတ်တော်လဆန်း ၁ ရက်) နေ့ ညနေပိုင်းတွင် ကန်တော်ကြီးစောင်းရှိ မြိုင်ပြဇာတ်ရုံ၌ စတင်ကျင်းပခဲ့သည်။

## မွေးဖွားသူများ

* ၁၇၃၈ – ဝီလီယံ ဟာရှယ်၊ ဂျာမန်-အင်္ဂလိပ် နက္ခတ္တဗေဒပညာရှင်နှင့် တေးရေးဆရာ (၁၈၂၂ ကွယ်လွန်)
* ၁၉၉၅ – ရတနာဗိုလ်၊ မြန်မာအမျိုးသမီး သရုပ်ဆောင် နှင့် မော်ဒယ်

## ကွယ်လွန်သူများ

## ပွဲတော်ရက်များ

## ပြင်ပလင့်ခ်များ
# ကူရှန်အင်ပါယာ

| Kushan Empire Κυϸανο  (Bactrian) Βασιλεία Κοσσανῶν (Greek) |
| --- |
|  |
| မြို့တော် | Bagram (*Kapiśi*) Peshawar (*Puruṣapura*) Taxila (*Takṣaśilā*) Mathura (*Mathurā*) |
| ကိုးကွယ်မှု | Buddhism Hinduism Zoroastrianism |
| အစိုးရ | Monarchy |
| ငွေကြေး | Kushan drachma |

**ကူရှန်အင်ပါယာ** ( ရှေးဟောင်းဂရိ: Βασιλεία Κοσσανῶν  ; Bactrian Kushano ; သင်္သကရိုက်: कुषाण राजवंश *Kuṣāṇa Rājavaṃśa* , BHS : Guṣāṇa-vaṃśa ၊ ပသီ:: *Kušan-xšaθr* ; Sanskrit :link=link=link= *ကုၑာန* ((နှောင်းပိုင်း ဗြဟ္မာအက္ခရာ )၊ Kuṣāṇa Sāmrājya ; BHS : *Guṣāṇa-vaṃśa* ; တရုတ်: 貴霜 )သသည္ တစ်ဦးဖြစ်ခဲ့သည်။ စဝိုင်းမှပျံ့နှံ့ အာဖဂန်နစ္စတန်, နှင့်များ၏ထို့နောက်မြောက်ပိုင်းအစိတ်အပိုင်းများကို အိန်ဒိယ အနည်းဆုံးဝေးသကဲ့သို့ Saketa နှင့် Sarnath အနီး ဗာရာဏသီ ကျောက်စာဟာ Kushan ဧကရာဇ်၏ခေတ်မှချိန်းတွေ့တွေ့ပါပြီရှိရာ (Benares), Kanishka မဟာ ။ ဧကရာဇ် Kanishka နှင့်အထွေထွေအတွင်း Kushans ကြီးမြတ်၏နာယကခဲ့ကြသည် ဗုဒ္ဓဘာသာ အဖြစ် ဇိုရို ။ အိန္ဒိယတိုက်ငယ်တွင်ဗုဒ္ဓဘာသာတည်ရှိပြီးဗဟိုအာရှနှင့်တရုတ်သို့ပျံ့နှံ့သွားသည်။
# မဟာရဋ္ဌပြည်နယ်

**မဟာရဋ္ဌပြည်နယ်**သည် အိန္ဒိယနိုင်ငံ အနောက်ဘက် ကျွန်းဆွယ်ဒေသရှိ ပြည်နယ်တစ်ခု ဖြစ်သည်။

မဟာရဋ္ဌပြည်နယ်၏ မြေပုံ
မဟာရဋ္ဌပြည်နယ်သည် အိန္ဒိယနိုင်ငံတွင် ဒုတိယမြောက် လူဦးရေအများဆုံးပြည်နယ် ဖြစ်ပြီး ကမ္ဘာပေါ်တွင် တတိယမြောက် လူဦးရေ အများဆုံးပြည်နယ် ဖြစ်သည်။ အနောက်ဘက်တွင် အာရေဗျပင်လယ်၊ တောင်ဘက်တွင် ကရဏာဋကပြည်နယ်နှင့် ဂေါအာပြည်နယ်၊ အရှေ့တောင်ဘက်တွင် တေလံဂါနာပြည်နယ်နှင့် အရှေ့ဘက်တွင် ဆတ္တိံသဂြဟပြည်နယ်၊ မြောက်ဘက်တွင် ဂုဇရာတပြည်နယ်နှင့် မဇ္ဈပဒေသပြည်နယ်နှင့် အနောက်မြောက်ဘက်တွင် Dadra and Nagar Haveli and Daman and Diu ပြည်ထောင်စုနယ်မြေတို့နှင့် နယ်နိမိတ် ထိစပ်နေသည်။
# ၄ ဧပြီ

|  |
| --- |
|  |

ဧပြီလ၊ (၄)ရက်နေ့ သည် ဂရီဂေါရီးယန်းပြက္ခဒိန်အရ တစ်နှစ်တာ၏ (၉၄)ရက်မြောက် (ရက်ထပ်နှစ်ဖြစ်လျှင် (၉၅)ရက်မြောက်)) နေ့ရက် ဖြစ်သည်။ ယင်းတစ်နှစ်တာ ကုန်ဆုံးရန် ရက်ပေါင်း (၂၇၁) ရက် ကျန်သေးသည်။

## ဖြစ်စဉ်များ

* ၂၀၂၁ - ချင်းဒေသကာကွယ်ရေးတပ်ဖွဲ့များ (Chinland Defence Forces) ကို ဖွဲ့စည်းထူထောင်ခဲ့ကြသည်။

## မွေးဖွားသူများ

* ၁၉၄၆ ခုနှစ်တွင် စာရေးဆရာ၊ ပန်းချီဆရာ၊ ကာတွန်း ကံချွန် မွေးဖွား။

## ကွယ်လွန်သူများ

## ပွဲတော်ရက်များ

## ပြင်ပလင့်ခ်များ